FAN 5
Wami djii—Djôlu ka élu tolomalɔ ? Djôlnlu ma élu toomalɔ ?
Nuwa la waati rɔ, mɔɔ siyaman tɛrɛ kôdju lé kɛla. Damina 6:5, NW
Bemba Adama ni Mahawa bɔnsɔnlu siyayara dukolo kan. Waati worɔ mɛlɛka dôlu ka élu kɔɔ dôn Alla ma. Élu bilara Sétana kɔ.
Élu nara dukolo kan, ka mɔɔfadi ta, ka musolu fudu. Élu dénlu fanka warani tɛrɛ ka tami adamadénlu la. Élu tun yé kôdjukɛlalu lé di.
Dunuɲa lafala kôdjukɛlalu di. Kitabu kô : “ Dunuɲa la fani tɛrɛ adamadénlu la kôdju la, élu la miriya bɛɛ tɛrɛ kôdju lé kan waati bɛɛ. ”
Nuwa ka a tolomalɔ Alla la, a ka kulun bélébéléba ladan. Damina 6:13, 14, 18, 19, 22, NW
Nuwa tɛrɛ kôɲumakɛla lé di. Yahuwa kaa fɔ nabilaye Nuwa ɲɛ kô a di kôdjukɛlalu halaki wami dji la. Wô kɔrɔ lé kô a tɛrɛ di sandjiba lana dukolo bɛɛ kan.
Alla kaa fɔ fana nabilaye Nuwa ɲɛ kô ayé kulun bélébéléba ladan. Ka ala dénbaya ni dalifén su bɛɛ ladôn kulun wô kɔnɔ.
Nuwa ka mɔɔlu kawandi wami dji nakô ma, kɔni élu ma élu tolomalɔ a kumankan na. Nuwa gbôyara dôlu ɲɛ, dôlu fana tɛrɛ a mayɛlɛla.
Nuwa banni kulun bélébéléba ladanna, a ka dalifénlu la dôn a kɔnɔ.
bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn